***ЖОБА***

**«Сот органдарынан шығатын ресми құжаттарға апостиль қою» мемлекеттік көрсетілетін қызмет стандартын бекіту туралы» Қазақстан Республикасы Жоғарғы сотының жанындағы соттардың қызметін қамтамасыз ету департаменті (Қазақстан Республикасы Жоғарғы Сотының аппараты) басшысының 2015 жылғы 30 сәуірдегі № 239 бұйрығына өзгерістер енгізу туралы**

«Қазақстан Республикасының кейбір заңнамалық актілеріне мемлекеттік қызметтер көрсету мәселелері бойынша өзгерістер мен толықтырулар енгізу туралы» 2015 жылғы 17 қарашадағы Қазақстан Республикасының Заңын, сондай-ақ Қазақстан Республикасы Премьер-Министрінің 2015 жылғы 4 желтоқсандағы «Қазақстан Республикасының кейбір заңнамалық актілеріне мемлекеттік қызметтер көрсету мәселелері бойынша өзгерістер мен толықтырулар енгізу туралы» 2015 жылғы 17 қарашадағы Қазақстан Республикасының Заңын іске асыру жөніндегі шаралар туралы» № 124-ө өкімін іске асыру мақсатында **БҰЙЫРАМЫН:**

1. «Сот органдарынан шығатын ресми құжаттарға апостиль қою» мемлекеттік көрсетілетін қызмет стандартын бекіту туралы» Қазақстан Республикасы Жоғарғы сотының жанындағы соттардың қызметін қамтамасыз ету департаменті (Қазақстан Республикасы Жоғарғы Сотының аппараты) басшысының 2015 жылғы 30 сәуірдегі № 239 бұйрығына (Қазақстан Республикасының Әділет министрлігінде 2015 жылы 8 шілдеде № 11584 болып тіркелген) мынадай өзгерістер енгізілсін:

1. 3-тармақтың 2) тармақшасы мынадай редакцияда жазылсын:

«2) Қазақстан Республикасы Инвестициялар және даму министрлігінің Байланыс, ақпараттандыру және ақпарат комитетінің коммерциялық емес акционерлік қоғамы «Азаматтарға арналған үкімет» мемлекеттік корпорациясы» (бұдан әрі – Мемлекеттік корпорация) арқылы іске асырылады.»;

1. бүкіл мәтін бойынша:

«ХҚКО», «ХҚКО-ға», «ХҚКО-ларда», «ХҚКО-да» деген сөздер тиісінше «Мемлекеттік корпорация», «Мемлекеттік корпорацияға» «Мемлекеттік корпорацияларда», «Мемлекеттік корпорацияда» деген сөздермен ауыстырылсын;

3) 3-бөлімнің атауы мынадай редакцияда жазылсын: «3. Мемлекеттік көрсетілетін қызметтерді көрсету мәселелері бойынша көрсетілетін қызметті берушінің, Мемлекеттік корпорацияның және (немесе) оның қызметкерлерінің шешімдеріне, әрекеттеріне (әрекетсіздігіне) шағымдану тәртібі»;

4) 16-тармақтағы «халыққа қызмет көрсету орталықтарының» деген сөздер «Мемлекеттік корпорацияның» деген сөздермен ауыстырылсын;

5) 4-бөлімнің атауы мынадай редакцияда жазылсын: «4. Мемлекеттік көрсетілетін қызметті, оның ішінде «Мемлекеттік корпорациясы» арқылы көрсетудің ерекшеліктері ескерліген басқа да талаптары»;

6) 2-қосымшадағы ««Халыққа қызмет көрсету орталығы» РМК» деген сөздер «коммерциялық емес акционерлік қоғамы «Азаматтарға арналған үкімет» мемлекеттік корпорациясы»» деген сөздермен ауыстырылсын».

      2. Жергілікті соттардың және кеңселердің қызметін ұйымдық-құқықтық қамтамасыз ету бөлімі:

      1) осы бұйрықтың Қазақстан Республикасы Әділет министрлігінде мемлекеттік тіркелуін;

      2) осы бұйрықты Қазақстан Республикасы Әділет министрлігінде мемлекеттік тіркегеннен кейін күнтізбелік он күн ішінде Қазақстан Республикасының нормативтік құқықтық актілерінің эталондық бақылау банкіне енгізу үшін «Республикалық құқықтық ақпарат орталығы» шаруашылық жүргізу құқығындағы республикалық мемлекеттік кәсіпорнына жолдауды;

      3) осы бұйрықтың Қазақстан Республикасы Жоғарғы Сотының ресми сайтында, «электрондық үкіметтің» веб-порталында және мемлекеттік органдардың интранет-порталында жариялауды қамтамасыз етсін.

        3. Осы бұйрық қол қойылған күннен бастап қолданысқа енгізіледі.

**Басшы                       І.Испанов**

     «КЕЛІСІЛДІ»  
      Қазақстан Республикасының  
      Инвестициялар және даму

министрі

      \_\_\_\_\_\_\_\_\_\_\_\_\_\_ Ә. Исекешев

     «\_\_\_»\_\_\_\_\_\_\_\_\_\_2016 жыл

      «КЕЛІСІЛДІ»  
      Қазақстан Республикасының  
      Ұлттық экономика министрі  
      \_\_\_\_\_\_\_\_\_\_\_\_\_\_\_\_ Е. Досаев  
     «\_\_\_»\_\_\_\_\_\_\_\_\_\_2016 жыл